Témája a magyar állampolgárságra pályázó idegen (bevándorló) kafkai találkozása a „rendszerrel”, ám nem a menekültválságról szól, hiszen a filmterven Vranik Roland már korábban, a forgatás megkezdése (2015 áprilisa) előtt két és fél évvel dolgozott Szabó Ivánnal. Beleásta magát a menekülttémába, szakértőkkel konzultált, alapítványokhoz járt és menekülttáborokba is ellátogatott. A forgatókönyvet 2014 februárjától fejlesztették a Filmalap szakmai és anyagi támogatásával.